paragraph_text: Scenarij je originalno napisao Rod Serling, ali je isti prošao mnoge prepravke prije nego što je snimanje filma u konačnici započelo.<ref> Redateljima J. Leeju Thompsonu i Blakeu Edwardsu ponuđena je režija filma, ali je producent Arthur P. Jacobs - na preporuku Charltona Hestona - na kraju izabrao Franklina J. Schaffnera za redatelja. Schaffnerove promjene uključivale su kreiranje primitivnijeg majmunskog društva umjesto puno skuplje prvotne ideje o futurističkim zgradama i naprednoj tehnologiji. Snimanje filma odvijalo se u razdoblju od 21. svibnja do 10. kolovoza 1967. godine u državama Kalifornija, Utah i Arizona dok su scene u pustinji snimljene oko jezera Powell. Film je koštao otprilike 5.8 milijuna dolara.